b"\n_START_ARTICLE_\nLlu\xc3\xads Amor\xc3\xb3s i Portol\xc3\xa8s\n_START_SECTION_\nBiografia\n_START_PARAGRAPH_\nDespr\xc3\xa9s d'estudiar ci\xc3\xa8ncies naturals a la Universitat de Barcelona entre els anys 1940 i 1943, es llicenci\xc3\xa0 el 1943. El 1945 es doctor\xc3\xa0 a Madrid. El 1954 guany\xc3\xa0 la c\xc3\xa0tedra de cristal\xc2\xb7lografia i mineralogia de la Universitat de Sevilla, on nom\xc3\xa9s rest\xc3\xa0 un curs. El 1955 pass\xc3\xa0 a la Universitat de Barcelona, i l\xe2\x80\x99any seg\xc3\xbcent a la Universitat de Madrid. Reb\xc3\xa9 el premi de recerca del CSIC el 1963, organisme del qual fou investigador dins de l'Instituto de Roentgenolog\xc3\xada y Cristalograf\xc3\xada de Barcelona. Professor a la Universitat de Pennsilv\xc3\xa0nia, es form\xc3\xa0 en l\xe2\x80\x99escola encap\xc3\xa7alada per Francesc Pardillo i Vaquer i s\xe2\x80\x99especialitz\xc3\xa0 en l\xe2\x80\x99estudi de la difracci\xc3\xb3 dels cristalls per mitj\xc3\xa0 dels raigs X. Va ser membre de l\xe2\x80\x99Academia de Ciencias de C\xc3\xb3rdoba (Argentina) i tamb\xc3\xa9 membre corresponent de la Reial Acad\xc3\xa8mia de Ci\xc3\xa8ncies i Arts de Barcelona (RACAB) des del 1965. Va estar casat amb la investigadora en ci\xc3\xa8ncies f\xc3\xadsiques Maria Llu\xc3\xafsa Canut Ruiz."